Държавен вестник, бр. 35, 2019 г., стр. 37

БРОЙ  35	
Д Ъ Р Ж А В Е Н  В Е С Т Н И К 	
СТР.  37  
протокол или при отказ от тяхна страна да го 
подпишат протоколът се подписва от предста­
вител на оператора на съответната мрежа и 
свидетел, който не е служител на оператора. 
В констативния протокол се отбелязват при­
състващите на проверката, както и отказът 
за подписване от страна на ползвателя или на 
неговия представител, ако е направен такъв.
(4) В случаите по ал. 3 в седемдневен срок от 
датата на съставянето на констативния протокол 
операторът на съответната мрежа го изпраща 
на ползвателя с препоръчано писмо с обратна 
разписка или по друг начин в съответствие с 
предоставените от ползвателя данни за контакт.
(5) Когато при проверката се установи 
несъответствие на метрологичните и/или 
техническите характеристики на средството 
за търговско измерване с нормираните, нару­
шения в целостта и/или функционалността на 
средството за търговско измерване, съмнения 
за добавяне на чужд за средството за търговско 
измерване елемент, същото се демонтира и се 
поставя в безшевен чувал, който се затваря с 
пломба със знака на оператора на съответната 
мрежа и уникален номер. Номерът на пломбата 
и уникалният номер се записват в констативния 
протокол. Операторът на съответната мрежа 
изпраща демонтираното средство за търговско 
измерване на компетентния орган за метро­
логичен контрол в срок до 14 дни от датата 
на проверката.
(6) В случай че причините за повредата на 
средството за търговско измерване се дължат 
на форсмажорни обстоятелства по смисъла на 
тези правила, операторът на съответната мрежа 
може да не изпраща демонтираното средство 
за търговско измерване на компетентния орган 
за метрологичен контрол, като количеството 
електрическа енергия в този случай се изчис­
лява по реда на чл. 39, ал. 4 и 5 или по реда 
на чл. 52, ал. 1.
(7) В случаите по ал. 5 и 6 операторът на 
съответната мрежа монтира изправни средства 
за търговско измерване. 
(8) Когато при проверката се установи доба­
вяне на чужд за системата елемент или друга 
намеса, представляваща промяна на схемата на 
свързване, което не влияе на изправността на 
средството за търговско измерване, операторът 
на съответната мрежа възстановява правилната 
схема на свързване, без да демонтира средството 
за търговско измерване.
Чл. 50. (1) В случаите, когато при метроло­
гичната проверка се установи, че средството за 
търговско измерване не измерва или измерва 
с грешка извън допустимата, операторът на 
съответната електроразпределителна мрежа 
изчислява количеството електрическа енергия 
за по-краткия период между периода от датата 
на констатиране на неизмерване/неправилно/
неточно измерване до последната извършена 
проверка и периода от три месеца, предхож­
дащи датата на констатиране на неизмерване/
неправилно/неточно измерване, като:
а) при средство за търговско измерване, 
измерващо с грешка извън допустимостта, 
количеството преминала електрическа енер­
гия се изчислява, като измерените количества 
се коригират с установената грешка, като се 
отчита класът на точност на средството за 
търговско измерване;
б) при неизмерващо средство за търговско 
измерване количеството електрическа енергия 
се изчислява като една трета от пропускател­
ната способност на измервателната система 
при всекидневно осемчасово ползване на 
електрическа енергия от клиента.
(2) При промяна в схемата на свързване, 
водеща до неизмерване, неправилно и/или не­
точно измерване на количествата електрическа 
енергия, операторът на съответната електрораз-
пределителна мрежа изчислява количеството 
електрическа енергия за по-краткия период 
между периода от датата на констатиране на 
неизмерване/неправилно/неточно измерване 
до последната извършена проверка и периода 
от три месеца, предхождащи датата на конста­
тиране на неизмерване/неправилно/неточно 
измерване. Преизчисляването се извършва 
на базата на половината от пропускателната 
способност на присъединителните съоръжения 
(кабели, проводници), свързващи инсталацията 
на клиента със съответната мрежа, при еже­
дневно 8-часово натоварване.
(3) При установена липса на средството 
за търговско измерване в измервателната 
система операторът на съответната електро­
разпределителна мрежа изчислява по реда на 
ал. 2 количеството електрическа енергия за 
по-краткия период между периода от датата 
на констатиране на липсата на средството за 
търговско измерване до последния извършен 
негов отчет от оператора на съответната мре­
жа или до датата на последната извършена 
проверка по чл. 42, ал. 5, предхождащи датата 
на констатиране на липсата на средството за 
търговско измерване.
(4) Ако при проверка по реда на тези пра­
вила, извършвана от оператора на електро-
преносната мрежа, се установи неправилно и/
или неточно измерване и/или изчисляване на 
пренесените количества електрическа енергия, 
двете страни в констативния протокол по чл. 49, 
ал. 1 посочват и действително пренесените 
количества електрическа енергия, по периоди 
на действие на утвърдените от Комисията за 
енергийно и водно регулиране цени, на база 
техническите констатации и информацията 
за всички величини и събития, регистрира­
ни от средствата за търговско измерване и 
спомагателните устройства и съобразно реда 
на чл. 39, ал. 4, като в тези случаи операто­
рът преизчислява количествата електрическа 
енергия на ползвателя най-много до датата на 
последното документирано отчитане, което е 
прието от ползвателя без възражения.
(5) Преизчисляването по ал. 1, 2, 3 и 4 се 
извършва въз основа на констативен протокол, 
съставен по реда на чл. 49.